**CSENGŐD KÖZSÉG POLGÁRMESTERE**

**ELŐTERJESZTÉS**

(a Képviselő-testület 2018. november 27-ei ülésére)

**TÁRGY: a köztemetőkről és a temetkezés rendjéről szóló önkormányzati rendelet megalkotása**

Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 2. pontja alapján Csengőd Község Önkormányzata településüzemeltetési feladatként köteles biztosítani a köztemetők kialakítását és fenntartását.

Csengőd Község Önkormányzatának Képviselő-testülete (továbbiakban: Tv.) a temetőkről és a temetkezésről szóló 1999. évi XLIII. törvény (továbbiakban 41.§ (3) bekezdésében foglalt felhatalmazás alapján megalkotta a temetők és a temetkezésről szóló 6/2011. (IX.1.) önkormányzati rendeletét.

A Tv. 41.§ (3) bekezdése szerint a települési önkormányzat, fővárosban a közgyűlés rendeletben állapítja meg - a köztemetőre vonatkozóan - különösen

1. a temető rendeltetésszerű használatához szükséges egyéb helyi, tárgyi és infrastrukturális feltételeket;
2. a temető, ravatalozó használatának és igénybevételének szabályait;
3. a temetési hely gazdálkodási szabályait;
4. a sírhely méretezését, sírjelek alkalmazását, a kegyeleti tárgyak, növényzet elhelyezését, a sírgondozás szabályait;
5. temetőben a kegyeleti közszolgáltatások feltételeit, a temetési hely megváltásának és újraváltásának díját, a temetőfenntartási hozzájárulás díját, illetve a létesítmények és az üzemeltető által biztosított szolgáltatások igénybevételének díját;
6. a temetési szolgáltatás, illetőleg a temetőben végzett egyéb vállalkozói tevékenységek ellátásának temetői rendjét.

A temetőkről és a temetkezésről szóló 1999. évi XLIII. törvény végrehajtásáról szóló 145/1999. (X.1) Korm. rendelet 17/A.§-a 2019. január 1. napján lép hatályba. A rendelkezés tartalmazza, hogy a köztemetőben szociális temetkezés céljából parcellát, temetkezési helyet szükséges kijelölni.

A Bács-Kiskun Megyei Kormányhivatal Kiskőrösi Járási Hivatal által, a temető fenntartásával és üzemeltetésével összefüggő feladatok hatósági ellenőrzés keretében a rendelettel kapcsolatban hiányosságokat állapított meg. A rendelet-tervezet tartalmazza a kifogásolt hiányosságokat: hulladékgyűjtést –és kezelést, védett sírhelyek szabályozását.

A Tv. 40.§ (2) bekezdése szerint a temető tulajdonosa, köztemető esetén az önkormányzat a temető üzemeltetésével és fenntartásával kapcsolatosan felmerült szükséges és indokolt költségek alapján állapítja meg

1. a temetési hely, illetőleg az újraváltás díját,
2. a temetkezési szolgáltatók kivételével a temetőben vállalkozásszerűen munkát végzők által fizetendő temetőfenntartási hozzájárulás díját,
3. a temetői létesítmények, illetve az üzemeltető által biztosított szolgáltatások igénybevételéért a temetkezési szolgáltatók által fizetendő díjat,
4. a temetőbe való behajtás díját.

A Tv. 40.§ (3) és 41.§ (3) bekezdésében foglaltak maradéktalan betartása okán a rendelet felülvizsgálata megtörtént.

A rendelet-tervezetben meghatározott díjak a Tv. 40.§ (2) bekezdésében meghatározott, az üzemeltetéssel és fenntartással kapcsolatban felmerült szükséges és indokolt költségek alapján kerültek meghatározásra.

A Tv. 40.§ (5) bekezdésében meghatározottak alapján a fogyasztók területileg illetékes érdek-képviseleti szervének véleményét kikértem, amelynek figyelembevétele az önkormányzat jogkövetkezmény nélküli felelőssége.

Ennek érdekében az Országos Fogyasztóvédelmi Egyesület Bács-Kiskun Megyei Szervezetének megkeresése megtörtént annak érdekében, hogy véleményezze a díjtétel megállapítására vonatkozó javaslatot, melyről a testületi ülésen adok tájékoztatást.

A rendelet 2. és 3. mellékletében meghatározott díjak felülvizsgálatára is sor került. A díjak tételek 2011. szeptember 1. napjától hatályosak, azóta módosításukra nem került sor.

A felülvizsgálat során megállapítható a hatályos díjak mértékét emelni szükséges. Az díjemelést indokolja a köztemető fenntartásával és üzemeltetésével összefüggő költségek növekedése, a köztemetőben szükséges beruházási költségek mértéke.

A díjak a Tv. 40.§ (2) bekezdésében meghatározott, az üzemeltetéssel és fenntartással kapcsolatban felmerült szükséges és indokolt költségek alapján kerültek meghatározásra.

|  |  |  |
| --- | --- | --- |
| **Temetési helyek megváltási díjak** | **Hatályos rendelet** | **Rendelet-tervezet** |
| **Egyes sírhely** erre történő rátemetés | 8 400.- Ft | 10 500.- Ft |
| 6 400.- Ft | 8 000.- Ft |
| **Kettes sírhely** erre történő rátemetés koprsósként | 12 000.- Ft | 15 000.- ft |
| 10 000.- Ft | 12 500.-Ft |
| **Gyermeksírhely** erre történő rátemetés | 3 600.- Ft | 4 500.- Ft |
| 2 000.- Ft | 2 500.- Ft |
| **Sírbolt (2-4 koporsó befogadására)** | 28 800.- Ft | 36 000.- Ft |
| **Sírbolt (5-8 koporsó befogadására)** | 54 000.- Ft | 67 500.-Ft |
| **Urnafülke** | 8 400.- Ft | 10 500.- Ft |

A fenti díjak az Áfa-t nem tartalmazzák.

Az üzemeltető által biztosított szolgáltatások díja mértékét nem szükséges módosítani. A Tv. 40.§ (4) bekezdésében foglaltak érvényesülése biztosított.

A rendelet kihirdetése és hatályba lépése közötti időtartamra vonatkozó szabályozás: a Magyarország Gazdasági stabilitásáról szóló 2011. évi CXCIV. törvény, melynek 32. §-ában foglaltak értelmében a fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak kell eltelnie. Ezt a rendelkezést az önkormányzati rendeletekre is kell alkalmazni.

Fentiekre tekintettel a rendelet hatálybalépésének időpontjaként 2019. január 1. napját javaslom.

A fentiekre tekintettel javasolom, hogy a Képviselő-testület : a köztemetőkről és a temetkezés rendjéről szóló rendelet-tervezetet vitassa meg és azt a rendelet-tervezetnek megfelelően fogadja el.

**C s e n g ő d, 2018. november 23.**

**Lajter Ferenc s.k.**

polgármester

**Csengőd Község Önkormányzatának Képviselő-testületének**

**/2018. ( ) önkormányzati rendelete**

**a köztemetőkről és a temetkezés rendjéről**

***(tervezet)***

Csengőd Község Önkormányzatának Képviselő-testülete az Alaptörvény 32. cikk (2) bekezdésében, valamint Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 2. pontjában meghatározott feladatkörében eljárva, a temetőkről és a temetkezésről szóló 1999. évi XLIII. törvény 41.§ (3) bekezdésében kapott felhatalmazás alapján az Ügyrendi Bizottság véleményének kikérésével a következőket rendeli el:

1. **Fejezet**

**Általános rendelkezések**

**1. §**

A rendelet célja, hogy Csengőd község közigazgatási területén a helyi viszonyok figyelembevételével biztosítsa a tisztességes és méltó temetéshez, valamint a végtisztesség megadásához való jogot, szabályozza a temetők működési rendjét, a temető használatának szabályait.

**A rendelet hatálya**

**2. §**

* 1. A rendelet hatálya kiterjed Csengőd Község Önkormányzata (továbbiakban: Önkormányzat) tulajdonában lévő köztemetőkre és azok létesítményeire, valamint az ott végzett temetkezési tevékenységekre és temetkezési szolgáltatásokra
	2. E rendeletet kell alkalmazni a köztemető tulajdonosának, az Üzemeltetőnek, valamint a temetkezési szolgáltatási tevékenységet végző természetes és jogi személyeknek (továbbiakban: temetkezési szolgáltatók), továbbá mindazoknak, akiknek a rendelet hatálya alá tartozó tevékenységek ellátása során, azzal összefüggésben jogai keletkeznek, és reá kötelezettségek hárulnak.
	3. A rendelet szabályait kell alkalmazni a megváltott, de a megváltás időtartama alatt be nem temetett - fenntartott - temetési helyekre is.

**Értelmező rendelkezés**

**3.§**

E rendelet értelmezése során a temetőkről és a temetkezésről szóló 1999. évi XLIII. törvény (továbbiakban: Tv.) 3.§-ának fogalom-meghatározásait kell alkalmazni.

**II. Fejezet**

**Köztemető fenntartása, üzemeltetése, használata**

**A köztemető létesítése, bővítése, lezárása**

**4. §**

1. Csengőd község közigazgatási területén köztemető létesítéséről, bővítéséről, lezárásáról, ismételt használatbavételéről, illetve kegyeleti park céljára szolgáló átalakításáról Csengőd Község Önkormányzatának Képviselő-testülete dönt.

**Köztemető fenntartása, üzemeltetése**

**5. §**

(1) A köztemető fenntartását, üzemeltetését és a temető rendeltetésszerű használatához szükséges, a Tv. 9.§-a szerinti tárgyi és infrastrukturális feltételeket az Önkormányzat (továbbiakban: Üzemeltető) biztosítja.

(2) A köztemető fenntartásához szükséges pénzügyi fedezetet Csengőd Község Önkormányzatának Képviselő-testülete az önkormányzat éves költségvetéseiben biztosítja.

**6.§**

Az Üzemeltető köteles a temetőt és létesítményeit rendeltetésre alkalmas, üzemképes, rendezett és tiszta állapotban tartani, illetve tartatni ezen belül:

1. meghatározza a temetkezési szolgáltatás, illetőleg a temetőben végzett egyéb vállalkozási tevékenységek ellátásának temetői rendjét;
2. biztosítja az eltemetés (urnaelhelyezés) feltételeit, ideértve a temetési helyre való első temetést a sírhely kiásásáról (sírásás) való gondoskodást;
3. megállapítja a temetőlátogatók kegyeletgyakorlásának feltételeit, a nyitvatartási időt;
4. biztosítja a ravatalozó, és technikai berendezései, tárolók és hűtők, valamint a temető egyéb közcélú létesítményei (infrastruktúra) karbantartását, és működteti azokat;
5. gondoskodik a temetőbe kiszállított elhunytak átvételéről, és biztosítja a temető nyitását, zárását;
6. megőrzi a nyilvántartó könyveket;
7. tájékoztatja a temetőlátogatókat;
8. kijelöli a temetési helyeket;
9. elvégzi a temető és létesítményeinek tisztán tartását, az utak karbantartását, síkosságmentesítését, és a hóeltakarítást;
10. összegyűjti és elszállítja a hulladékot;
11. gondoskodik a temető rendjének betartásáról és betartatásáról;
12. összehangolja a temetői létesítmények, így különösen a ravatalozó használatával kapcsolatos temetkezési szolgáltatói tevékenységeket, szervezési intézkedésekkel elősegíti a temetés és az urnaelhelyezés zökkenőmentes lefolytatását;
13. gondoskodik az ügyfélfogadásról.

**A köztemető és ravatalozó használatának és igénybevételének szabályai**

**7.§**

1. A köztemetők, valamint nyitvatartási és ügyfélfogadás rendjét az 1. melléklet tartalmazza.
2. A köztemető rendjét szabályozó és egyéb közérdekű hirdetményeket a temető főbejáratánál lévő hirdetőtáblán kell közzétenni
3. Csengőd község közigazgatási területén lévő köztemetőiben a temetőlátogatók kegyeletgyakorlásának feltételeit, valamint a temetési hely gondozásának, növényültetésnek szabályait a 2. melléklet tartalmazza.

**III. Fejezet**

**Temetési helyek**

**A temetési helyek, sírjelek fenntartására vonatkozó szabályok**

**8. §**

1. A sírhelytáblákat, táblákon belüli sorokat és az egyes sorokban a temetési helyeket az Üzemeltető jelöli ki.
2. Minden sírhelytábla (parcella) azonosítóját jelzőoszlopon, könnyen észrevehető helyen kell feltüntetni.
3. Új temetési hely – sírbolt kivételével – megváltása csak az elhunyt adatai megadását követően lehetséges.

**9. §**

1. Koporsós temetésnél a temetési helyek lehetnek sírboltok, felnőtt sírhelyek és gyermeksírhelyek.

**10. §**

1. Koporsós temetés esetén temetési helyek méretei
2. egyes felnőtt sírhely: 2,10 méter hosszú, 1,3 méter széles;
3. kettős sírhely: 2,10 méter hosszú, 2,6 méter széles;
4. gyermeksírhely: 1,4 méter hosszú, 0,8 méter széles;
5. A sírgödör mélysége 2 méter. Koporsós rátemetés esetén úgy kell mélyíteni, hogy a felülre kerülő koporsó aljzata legalább 1,6 méter mélységbe kerüljön.
6. A sírbolt legalább 2 koporsó elhelyezését szolgáló al- és felépítményből álló temetési hely. A sírbolt méretét a befogadó koporsók száma határozza meg.
7. A sírbolt, síremlék és tartozékai, valamint az emlékoszlop tervét (vázrajzát) a megrendelő az elhelyezés előtt köteles az Üzemeltetőnél bemutatni.
8. A megváltott sírhelyeken a síremléket úgy kell kialakítani, hogy az egyszemélyes sírhelyek közötti távolság 0,4 méter, az iker sírhelyek közötti távolság pedig 0,6 méter széles legyen.
9. A síremlék magassága nem haladhatja a helyi építési szabályzatban meghatározott magasságot. Egyéb magassági korlátozást az Üzemeltető a hatályos jogszabályok keretei között határozhat meg.
10. A rosszul elhelyezett, vagy az előírt méreteket meghaladó sírbolt, síremlék elbontásáról, vagy áthelyezéséről a megrendelő köteles gondoskodni, ellenkező esetben a megrendelő költségére erről az Üzemeltető gondoskodik.

**11.§**

1. A hamvakat tartalmazó urna koporsós temetési helyre és urna fülkébe helyezhető.
2. Koporsós temetési helyre, egyes felnőtt sírhelyre legfeljebb 2 urna helyezhető el.
3. Az urna fülke urnát befogadó belső mérete 30 cm x 30cm.

**12.§**

A műemléki védelem alatt álló köztemetőkben, temetőrészekben, illetve egyedi védelem alatt álló temetési helyek esetén a 68/2018. (IV.9.) Korm. rendelet előírásai szerint a sírhely, sírépítmény megjelenését befolyásoló változtatás a hatóság számára történő bejelentés alapján történhet.

**13. §**

1. A sírok fölé épített szegélykő, síremlék, sírbolt és sírjel mérete nem terjedhet túl a megváltott temetési hely területén.
2. A megváltott temetési helyen fa, cserje, bokor nem ültethető. Az engedély nélkül ültetett fákat, cserjéket, bokrokat az Üzemeltető eltávolíttathatja, a rendelkezési jog jogosultjának költségére.
3. A közvetlen veszély elhárításának érdekében az azonnali beavatkozást igénylő szükséges és elégséges mértékű intézkedéseket az Üzemeltető a rendelkezési jog jogosultjának költségére elvégeztetheti.
4. A köztemetők tisztasága és rendje érdekében sír áthelyezések, új síremlék állítása miatt - vagy más módon - feleslegessé vált sírjelek, sírkőmaradványok elszállításáról a temetési hely feletti rendelkezési jog jogosultja, fő szabály szerint 30 napon belül köteles intézkedni.
5. A sírbontás megkezdése előtt a rendelkezési jog jogosultja vagy a megbízásából eljáró vállalkozó köteles az ügyfélszolgálati irodán bejelentést tenni. Amennyiben a síremlék elbontása mellett új síremléket kívánnak állítani, ezt is be kell jelenteni, s az új síremlék felállításakor, de legfeljebb a (3) bekezdésben foglalt időtartamon belül kell intézkedni a sírkőmaradvány, törmelék elszállításáról. Amennyiben új síremlék állítására nem kerül sor, úgy az áthelyezést, elszállítást, illetve bontást követő legfeljebb 30 napon belül kell a bontási törmelék, sírkőmaradvány elszállításáról gondoskodni.
6. Síremlék állításakor a síremlék mellé padot csak az Üzemeltető előzetes írásos engedélyével lehet elhelyezni. Pad a közlekedési útba nem helyezhető el, azt csak a rendeletben meghatározott síremlék méreten belül lehet felállítani.
7. A [(3)-(4)](#síremlék3) bekezdésben meghatározott határidő eredménytelen elteltét követően - a rendelkezési jog jogosultjának előzetes írásbeli figyelmeztetése mellett – az elszállításról 30 nap elteltével a rendelkezési jog jogosultjának költségére az Üzemeltető gondoskodik.
8. Az Üzemeltető joga, hogy az elhanyagolt, elgyomosodott, s ezáltal a környezetet is veszélyeztető sírhelyeknél a rendelkezési jog jogosultjának eredménytelen írásbeli felszólítását követően a szükséges munkálatokat a rendelkezési jog jogosultjának költségére elvégeztesse. A környezetet veszélyeztető sírjelek esetén azok eltávolításáról az üzemeltető a jogszabályi előírások figyelembevételével gondoskodik.
9. A lebontott síremlék - hacsak jogszabály vagy az építésügyi hatóság határozata eltérően nem rendelkezik - a temető területén nem tárolható.
10. Lejárt és újra meg nem váltott sírhelyen lévő síremlék a lejárattól számított 6 hónap után lebontható. A lebontott síremléket az Üzemeltető megsemmisíti. A lejárt sírhelyen lévő síremlék elbontása miatt a rendelkezésre jogosultat kártérítés nem illeti meg.
11. Exhumáláskor lebontott és feleslegessé vált síremléket a rendelkezésre jogosult haladéktalanul köteles elszállítani, ennek hiányában az Üzemeltető gondoskodik a szállítási költség megfizetése ellenében - a rendelkezésre jogosult terhére - az elszállításról.

**14.§**

Az Önkormányzat a mesterséges vagy spontán abortusz folytán távozó magzat, csonkolt testrész, emberi szerv, szervmaradvány eltemetésére 3. tömböt jelöl ki.

.

**Sírhelygazdálkodás**

**15. §**

Az Üzemeltető a sírhelygazdálkodás körében köteles naprakész nyilvántartást vezetni a szabad temetési helyekről, a védett sírjelekről és védett temetési helyekről.

**Temetési hely megváltása**

**16. §**

1. A temetési hely feletti rendelkezési jog időtartama (használati idő)
2. a koporsós betemetés, illetve rátemetés napjától számított 25 év,
3. sírbolt esetén 80 év,
4. urnafülke vagy urnasírhely esetén 10 év,
5. urnasírbolt esetén 20 év.
6. A temetési hely feletti rendelkezési jog a (3) bekezdésben meghatározott kivétellel, az (1) bekezdésben foglalt rendelkezési idő lejárta után meghosszabbítható (újraváltható). A temetési hely felett rendelkezni jogosult kérelmére az újraváltás időtartama megegyezik az (1) bekezdésében meghatározott időszakkal.
7. A meghosszabbítás megtagadható a temetőkről és a temetkezésről szóló 1999. évi XLIII. törvény végrehajtásáról szóló 145/1999. (X.1) Korm. rendelet (továbbiakban: Korm. rendelet) 18.§ (3) bekezdésében foglaltak fennállása esetén.

**Temetési hely megváltásának, újraváltásának díja, temetőfenntartási hozzájárulás, szolgáltatások igénybevételének díja**

**17.§**

1. A temetési hely megváltásának, újraváltásának díját a 3. melléklet tartalmazza.
2. A szociális temetkezési helyek mentesülnek az első sírhelymegváltási díj alól.
3. A temetőfenntartási hozzájárulás, illetve a létesítmények és az Üzemeltető által nyújtott szolgáltatások igénybevételének díját a 4. melléklet tartalmazza.

**A szociális temetés**

**18.§**

1. A szociális temetés céljára
2. koporsós temetés esetén a 3. tömb 17-19. sor kerül kijelölésre.
3. urnás temetés esetén III. urnafal.
4. Szociális temetkezés ellátása során a Korm. rendeletben foglaltakat kell alkalmazni.
5. A jegyző köteles a szociális temetés megszervezésével, lebonyolításával kapcsolatos feladatok intézni és azok nyomon követése érdekében nyilvántartást vezetni.

**A temetési szolgáltatás, illetve a temetőben végzett egyéb vállalkozási tevékenység ellátásának rendje, összhangja**

**19. §**

1. Az Üzemeltető jogosult vizsgálni, hogy a temetkezési szolgáltatók, és a vállalkozók a szolgáltatás végzése során rendelkeznek-e a jogszabályokban előírt követelményekkel.
2. A köztemetőben temetkezési szolgáltatás végzése, a temetkezési szolgáltatók és egyéb vállalkozók köztemetőkben történő munkavégzése az üzemeltetővel kötött szerződés alapján történhet.
3. A temetkezési szolgáltatónak megfelelő módon biztosítania, illetve igazolnia kell az Üzemeltető részére az elhunyt személy azonosítását, továbbá a megrendelő (eltemettető), illetve a rendelkezési jog jogosultjának kilétét. Ezen adatokat köteles az Üzemeltető rendelkezésére bocsátani.

**20. §**

1. A temetkezési szolgáltatók munkavégzésének összhangját az üzemeltetőnek biztosítania kell oly módon, hogy
2. a temetkezési szolgáltatók - az általuk végzett egyes temetési szolgáltatások jellegéhez is igazodóan - azonos feltételekkel, lehetőség szerint az erre irányuló igénybejelentés sorrendjének megfelelően vehessék igénybe a temetői létesítményeket, az azt szolgáló infrastruktúrát;
3. olyan nyilvántartásokat vezet, illetve ügyfélszolgálatának működtetését úgy szervezi meg, melyből az a) pont alatti szolgáltatói igények nyomon követhetők.
4. Az egyéb vállalkozói tevékenységek (kőfaragó, sírgondozó, emlékkészítő stb.) végzése feltételeinek biztosítására az alábbi rendelkezések az irányadók:
5. a vállalkozók a munkavégzés megkezdése előtt legalább egy munkanappal előbb kötelesek bejelenteni az ügyfélszolgálati irodában azt írásban, hogy melyik temetőben, annak melyik temetési helyén, milyen jellegű munkát végeznek, mely személy megbízása alapján;
6. új síremlék, sírbolt felállítására, régi síremlék, sírbolt felújítására maximum 30 napra adható engedély
7. a vállalkozó az a) pontban fennálló esetben a vállalkozási engedélyét a felszólításra köteles felmutatni;
8. a vállalkozók az ügyfélszolgálati iroda nyitvatartási idejében munkanapokon végezhetnek munkálatokat;
9. a vállalkozók a munkavégzés érdekében - ha az indokolt - gépjárművel is behajthatnak a temetőbe, kötelesek azonban az üzemeltető előírásait betartani;
10. a vállalkozók a munkálatok befejezését követően naponta kötelesek a törmelékeket, szemetet, lomot stb. temetőn kívüli területre elszállítani i és a sír környezetét rendezetten, tisztán hagyni;
11. a vállalkozóknak a munkavégzést úgy kell megszervezni, hogy azzal a köztemető látogatók kegyeletgyakorlását, a köztemető rendjét, nyugalmát és a temetési szertartásokat ne zavarják.
12. A vállalkozók tehergépjármű forgalma által okozott kár okozója egyértelműen beazonosítható, a vállalkozó kártérítési kötelezettséggel tartozik az esetlegesen megrongált síremlékek, sírhelyek esetében.

**III. Fejezet**

**Záró rendelkezések**

**21. §**

1. E rendelet 2019. január 1-jén lép hatályba. A rendelet rendelkezéseit a hatálybalépését követően indult ügyekben kell alkalmazni.
2. **Hatályát veszti** a temetők és a temetkezésről szóló 6/2011. (IX.1.) önkormányzati rendelet.

 **1. melléklet a /2018. ( ) önkormányzati rendelethez**

**Köztemetők, valamint nyitvatartási és ügyfélfogadás rendjük**

1. **Csengőd Község közigazgatási területén lévő köztemetők:**

Csengőd 06/20. hrsz-ú temető

Csengőd 06/22. hrsz-ú temető

1. **A köztemetők nyitvatartási rendje:**

november 03. – március 31. 700 – 1800

április 01. – október 31. 600 - 2000

november 01. – november 02. 600 - 2100

1. **Ügyfélfogadás helye, ideje:**

Ügyfélfogadás helye: Csengődi Polgármesteri Hivatal

(6222 Csengőd, Dózsa György utca 35.)

Ügyfélfogadási idő: Hétfő: 13:00-16:00

 Kedd: Ügyfélfogadás nincs

 Szerda: 8:00-12:00 és 13:00-16:00

 Csütörtök: Ügyfélfogadás nincs

 Péntek: 8:00-12:00

 **2. melléklet a /2018. ( ) önkormányzati rendelethez**

**Csengőd község közigazgatási területén lévő köztemetőiben a temetőlátogatók**

**kegyeletgyakorlásának feltételei**

**I.**

* 1. A jelen látogatási rend a Csengőd község közigazgatási területén található köztemetők vonatkozásában tartalmazza azokat az alapvető szabályokat, amelyek a temetőlátogatók kegyeletgyakorlása feltételei meghatározásával egyrészt biztosítják az elhunytak emlékének méltó megőrzését és ápolását, másrészt szolgálják a köztemető, mint használata szerinti zöldfelületi jellegű különleges terület állagának megóvását, rendeltetésszerű használatát, továbbá a temetési helyek gondozását, karbantartását, felújítását.
	2. A köztemetők látogatói kötelesek a vonatkozó önkormányzati rendeletben és a jelen látogatási rendben foglalt szabályokat betartani, a köztemető üzemeltetője pedig jogosult és köteles a látogatási rend szabályai betartását ellenőrizni.

**II.**

* 1. A köztemetők felsorolását és a látogatók részére történő nyitvatartási idejét Csengőd Község Önkormányzatának a köztemetőkről és a temetkezés endjéről szóló /2018. (.) önkormányzati rendelete 1. számú melléklete tartalmazza
	2. A köztemető Üzemeltetője a temető bejáratánál, jól látható módon elhelyezett táblán köteles a nyitva tartásról a látogatókat tájékoztatni.

**III.**

* 1. A temetőlátogatás célja lehet kegyeleti joggyakorlás vagy a temetési hely gondozása.
	2. A köztemetőket 12 éven aluli gyermekek, illetőleg cselekvőképtelen személyek kizárólag cselekvőképes, nagykorú személyek kísérete mellett látogathatják.
	3. A köztemetőben gépjárművel, segédmotoros kerékpárral közlekedni tilos, kivéve:
1. a súlyos mozgássérült, járóképtelen hozzátartozót szállító járművet,
2. a temetkezési tevékenységben résztvevő járműveket,
3. a köztemető üzemeltetőjének engedélyével munkavégzés céljából behajtó járműveket.
	1. Mindenszentek és halottak napi ünnepekhez kapcsolódó gépjármű forgalom a köztemetőkben:
4. Október 29. és november 4. között csak mozgáskorlátozott kártyával, munkanapokon 7 órától-12 óráig lehet személygépkocsival behajtani.
5. Október 29. és november 4. között a kőfaragó vállalkozók nem végezhetnek semmilyen tehergépjármű használatához kötött munkát.
	1. A köztemetőbe munkavégzés céljából behajtani kívánó járművek számára a köztemető üzemeltetője behajtási engedélyt adhat.
	2. Kutyákat (kivéve a vakvezető kutyát) és egyéb állatokat a temető területére bevinni tilos.
	3. 12 éven aluli gyermekek csak nagykorú felügyelete mellett tartózkodhatnak a temetőben. Az általuk okozott károkért a felügyeletükkel megbízott személy a felelős.
	4. Köztemetőbe állatot – vakvezető- vagy személyi-segítő-kutya kivételével - bevinni nem lehet.

**IV.**

* 1. A temetőlátogatók kötelessége a köztemetői terület, az ingó és ingatlan létesítmények, tárgyak rendeltetésszerű használata, állaguk megóvása, tartózkodás bármiféle károkozástól, rongálástól.
	2. Tilos a növényzet (fák, cserjék, virágok, gyep) és a zöldterületek, zöldfelület egyéb elemeinek, tartozékainak, felszerelési tárgyainak bármilyen módon történő megrongálása, pusztítása, károsítása vagy olyan szakszerűtlen kezelése, amely értékük csökkenésével jár.
	3. A köztemető területén a látogatók sem végezhetnek olyan tevékenységet, amely egészségre ártalmas, szennyeződést, bűzt, egyéb káros környezeti kárt okoz, mások kegyeleti jog gyakorlását akadályozza, korlátozza, balesetveszélyt okoz.
	4. A látogatóknak tartózkodniuk kell minden olyan tevékenységtől, amely mások kegyeleti érzéseit zavarhatja (pl. hangoskodás, zenehallgatás).
	5. A köztemetőben biztosított közüzemi szolgáltatással - közkutak használata - az észszerűség határán belül takarékoskodni kell, és a hulladékgyűjtőket rendeltetés szerűen kell használni.

**V.**

* 1. Köztemetőbe a látogatók - az üzemeltető külön engedélye nélkül - szokásos, rendszeresen maguknál tartott személyes használati tárgyaikon túlmenően kizárólag a temetési helyek díszítésére, gondozására szolgáló tárgyakat (pl. koszorú, vágott élő virág, művirág, váza, öntözőkanna) és a kegyeleti jog gyakorlás kellékeit (pl. mécses, gyertya) vihetik be.

**VI**.

Az Önkormányzat a sírgondozással összefüggésben keletkezett hulladék összegyűjtése és tárolása céljából a köztemető területén belül kijelöli a hulladék elhelyezésére szolgáló hulladéktároló helyeket, és gondoskodik a hulladék rendszeres elszállításáról.

A sírgondozással összefüggésben keletkezett hulladék a köztemető területén belül kizárólag az Önkormányzat által kijelölt hulladéktároló helyeken helyezhető el.

Nem a köztemetőből származó hulladékot a kijelölt hulladéktárolókban elhelyezni nem lehet.

A sírjelek, síremlékek, sírboltok és urnasírboltok építése, bontása során képződő építési hulladék és bontási törmelék a kijelölt hulladéktárolókban nem helyezhető el, azt a munkavégzés befejezését követően a munkát végző személy haladéktalanul köteles elszállítani a köztemető területéről.

**VII.**

1. A temetőben csak a sírok, sírboltok, síremlékek díszítését szolgáló tárgyak, különösen koszorúk, lámpák, vázák helyezhetők el.
2. Az egyes sírhelyek díszítésére szolgáló tárgyak, növények, koszorúk eltávolítását csak a rendelkezni jogosult, vagy megbízottja végezheti.
3. A sírok gondozását körültekintően, kellő gondossággal szabad végezni oly módon, hogy azzal a szomszédos sírhelyeket ne rongálják, illetve ne szennyezzék be.
4. Tilos a sírhelyek környékét felásni, a talajt elhordani, vagy sírfeltöltésre használni, a sírhelyek területén kívül vegyszeres gyomirtást végezni.
5. A sírok mellé ülőpadot elhelyezni, a sírhely környezetétől függően, az Üzemeltetőjének írásbeli hozzájárulásával lehet.
6. A temetési helyen túlterjeszkedő, közízlést sértő vagy oda nem illő felirattal ellátott sírjeleket elhelyezni tilos. E rendelkezés a meglévő sírjelek felújítása során is irányadó.
7. Az engedély nélküli, vagy az engedélytől eltérő módon végzett munka esetén a temető üzemeltetője a sírhely felett rendelkezni jogosultat megfelelő határidő kitűzésével felhívja a sérelmes állapot megszüntetésére. A felhívás eredménytelensége esetén kezdeményezi a rendelkezni jogosult személy felelősségre vonását.

**VIII.**

1. A köztemetőben munka úgy végezhető, hogy az ne sértse a hozzátartozók és a látogatók kegyeleti érzéseit, ne akadályozza az elhunytak búcsúztatását. A munkavégzés során a szomszédos temetési hely nem sérülhet, gondoskodni kell arról, hogy eredeti állapota ne változzon. A munka ideje alatt a temetési helyek látogatását nem lehet akadályozni.
2. Búcsúztatás alatt a munkavégzéssel keletkezett hang vagy egyéb hatás nem zavarhatja a szertartást.

**3. melléklet a /2018. () önkormányzati rendelethez**

**A temetési hely megváltásának, újraváltásának díjai**

|  |  |
| --- | --- |
| **Temetési helyek megváltási díjak** |  |
| **Egyes sírhely** erre történő rátemetés | 10 500.- Ft |
| 8 000.- Ft |
| **Kettes sírhely** erre történő rátemetés koprsósként | 15 000.- ft |
| 12 500.-Ft |
| **Gyermeksírhely** erre történő rátemetés | 4 500.- Ft |
| 2 500.- Ft |
| **Sírbolt (2-4 koporsó befogadására)** | 36 000.- Ft |
| **Sírbolt (5-8 koporsó befogadására)** | 67 500.-Ft |
| **Urnafülke** | 10 500.- Ft |

A díjak az ÁFA-t nem tartalmazzák.

**4. melléklet a /2018. () önkormányzati rendelethez**

**A temetőfenntartási hozzájárulás, illetve a létesítmények és az Üzemeltető által nyújtott szolgáltatások igénybevételének díjá**

1. ***Ravatalozó használati díja temetésenként***

***(berendezési tárgyakkal, halott hűtéssel) 10.000 Ft***

1. ***Halott tárolása, hűtése (amikor nem a csengődi***

***köztemetőben történik a temetés 5.000 Ft/nap***

***3. Egyszeri hulladékszállítási díj 4.500 Ft***

***4. Temető fenntartási hozzájárulás 4.500 Ft***

***5. Vállalkozásszerűen munkát végzők által fizetendő***

 ***temető fenntartási hozzájárulás díja***

 ***a.) síremlék építése, felújítása 1.000 Ft/munkavégzési nap***

 ***b.) sírgondozás 300 Ft/munkavégzési nap***

A díjak az ÁFA-t nem tartalmazzák.

**a köztemetőkről és a temetkezés rendjéről szóló**

**rendelet-tervezet általános indokolása:**

Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 2. pontja alapján Csengőd Község Önkormányzata településüzemeltetési feladatként köteles biztosítani a köztemetők kialakítását és fenntartását.

Csengőd Község Önkormányzatának Képviselő-testülete (továbbiakban: Tv.) a temetőkről és a temetkezésről szóló 1999. évi XLIII. törvény (továbbiakban 41.§ (3) bekezdésében foglalt felhatalmazás alapján megalkotta a temetők és a temetkezésről szóló 6/2011. (IX.1.) önkormányzati rendeletét.

A Tv. 40.§ (3) és 41.§ (3) bekezdésében foglaltak maradéktalan betartása okán a rendelet felülvizsgálata megtörtént.

A rendelete-tervezet előkészítése során figyelembe vettük a jogalkotásról szóló 2010. évi CXXX. törvény (továbbiakban: Jat.) 3. §-át, mely szerint:

„Az azonos vagy hasonló életviszonyokat azonos vagy hasonló módon, szabályozási szintenként lehetőleg ugyanabban a jogszabályban kell szabályozni. A szabályozás nem lehet indokolatlanul párhuzamos vagy többszintű. A jogszabályban nem ismételhető meg az Alaptörvény vagy olyan jogszabály rendelkezése, amellyel a jogszabály az Alaptörvény alapján nem lehet ellentétes.”

Figyelembe vettük a jogszabályszerkesztésről szóló 61/2009. (XII.14.) IRM rendeletben foglalt szabályokat, így a jogszabály formai tagolását, a fejezetek és alcímek számozását a hivatkozott rendeletnek megfelelően tartalmazza a rendelet-tervezet.

**A rendelet-tervezet részletes indokolása:**

Az 1. §-hoz

A rendelet-tervezet 1. §-a tartalmazza a rendelet célját.

A 2. §-hoz

A tervezet ezen szakasza határozza meg a rendelet hatályát.

A 3.§-hoz

A rendelet-tervezet 3.§-a az értelemző rendelkezést tartalmazza..

A 4-7. §-hoz

A köztemető fenntartásával, üzemeltetésével kapcsolatos szabályokat határozza meg a rendelet-tervezet.

A 8-17. §-hoz

A temetési helyekkel kapcsolatos szabályokat határozza meg a rendelet-tervezet. A szabályozásra kerül többek között a temetési helyek méretei, a megváltás díja.

A 18. §-hoz

A felhatalmazó rendelkezés alapján a szociális temetéssel kapcsolatos szabályok kerülnek megállapításra.

A 20-21. §-hoz

A temetési szolgáltatás, illetve a temetőben végzett egyéb vállalkozási tevékenység ellátásának rendje kerül szabályozásra.

A 21. §-hoz

A záró rendelkezések keretében a jogszabály hatáyba lépése és a hatályon kívül helyező rendelkezés kerül meghatározásra.

**HATÁSVIZSGÁLATI LAP**

**a köztemetőkről és a temetkezés rendjéről szóló ....../2018. (…..) önkormányzati rendelethez**

1. **Társadalmi hatások**

A rendelet megalkotásával az Önkormányzat biztosítja Csengőd község közigazgatási területén a helyi viszonyok figyelembevételével a tisztességes és méltó temetéshez, valamint a végtisztesség megadásához való jogot. A rendelet megalkotásával a temetők működési rendje, a temető használatának szabályai kerülnek szabályozásra.

1. **Gazdasági, költségvetési hatások**

A rendelet megalkotása a sírmegváltásához kapcsolódó költségek növekednek, amely az Önkormányzat számára bevétel növekedéssel jár. A bevétel biztosítja a köztemető fenntartásával és működtetésével járó költségek egyrészének fedezetét.

1. **Környezeti hatások**

 A rendeletben foglaltak végrehajtásának környezetre gyakorolt hatásai nincsenek.

1. **Egészségügyi hatások**

 A rendeletben foglaltak végrehajtásának egészségügyi hatásai nincsenek.

1. **Adminisztratív terheket befolyásoló hatások**

A rendelet megalkotásával az adminisztratív terhek amennyiben nőnek, hogy a rendeletben meghatározottakról tájékoztatót kell készíteni.

1. **A jogszabály megalkotásának szükségessége, a jogalkotás elmaradásának várható következmények**

A temetőkről és a temetkezésről szóló 1999. évi XLIII. törvény (továbbiakban 41.§ (3) bekezdésében foglaltak alapján az önkormányzat rendeletalkotási kötelezettsége áll van, amely kötelezettség elmulasztása esetén az Önkormányzat jogszabálysértést követ el és a felügyeleti szerv törvényességi felhívással élhet.

1. **A jogszabály alkalmazásához szükséges személyi, tárgyi, szervezeti és pénzügyi feltételek**

A jogszabály alkalmazásához szükséges személyi, tárgyi, szervezeti és pénzügyi feltételek rendelkezésre állnak.